ai4bharat/Pralekha huggingface dataset:
पेट्रोलियम एवं प्राकृतिक गैस मंत्रालय
ओएएलपी बोली के पांचवे राउंड के तहत ईएंडपी ब्लॉक आवंटन के लिए अनुबंध पर हस्ताक्षर समारोह का आयोजन
श्री धर्मेंद प्रधान ने कहा, ओपन एक्रेज लाइसेंसिंग पॉलिसी  बाजार के अनुकूल ऊर्जा क्षेत्र में आत्मनिर्भरता ला रही है
पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज कहा कि ओपन एक्रेज लाइसेंसिंग पॉलिसी  बाजार के अनुकूल एक नीति है जो ऊर्जा क्षेत्र में आत्मनिर्भरता ला रही है। वह ओएएलपी बोली के पांचवें राउंड के तहत पेश किए गए 11 तेल और गैस ब्लॉक के लिए अनुबंध पर हस्ताक्षर के मौके पर बोल रहे थे।
श्री प्रधान ने कहा कि ओएएलपी बोली चरणों के बाद हेल्प  व्यवस्था के सफल क्रियान्वयन ने भारत में खोज के क्षेत्रफल में वृद्धि की है। पहले के शासनकाल में खोज का क्षेत्रफल करीब 80,000 वर्ग किलोमीटर था जो ओएएलपी राउंड पांच के तहत ब्लॉक आवंटित किए जाने के बाद अब करीब 2,37,000 वर्ग किमी है।
इसे परिवर्तनकारी नीति करार देते हुए, मंत्री ने कहा कि ओएएलपी ने लालफीताशाही को खत्म कर दिया है और खोज व उत्पादन क्षेत्र में एक लंबी छलांग लगायी है। उन्होंने व्यापार-से-सामान्य दृष्टिकोण से दूर जाने का आह्वान किया और घातांकीय वृद्धि व गति के लिए प्रयास करने को कहा। उन्होंने विजेताओं को नई तकनीक और नए व्यापार मॉडल अपनाने को कहा ताकि इन क्षेत्रों से तेल और प्राकृतिक गैस के उत्पादन में तेजी लाई जा सके।
प्रौद्योगिकी के बारे में बोलते हुए मंत्री श्री प्रधान ने कहा कि अधिक से अधिक डिजिटलीकरण और डेटा मैपिंग टूल ने मौलिक रूप से ईएंडपी परिदृश्य को बदलने में सहायता की है और प्रौद्योगिकी व अत्याधुनिक डेटा प्रबंधन प्रणालियों को अधिक से अधिक जान फूंकने वाला करार दिया।
श्री प्रधान ने ओएलएपी विजेताओं को केंद्रीय मंत्रालयों और राज्य सरकारों से प्रासंगिक अनुमोदन की सुविधा प्रदान करके उनकी गतिविधियों को पूरा करने के लिए सभी समर्थन की पेशकश की। श्री प्रधान ने कहा कि विजेताओं को इन क्षेत्रों में काम करना चाहिए ताकि अंतरराष्ट्रीय प्लेयर्स को जांच गतिविधियों में लाया जा सके और व्यावसायिक तरीके से व्यवसाय चलाया जा सके। श्री प्रधान ने यह भी सुझाव दिया कि डेटा एकत्र करने और डेटा प्रबंधन के लिए एक स्वतंत्र निकाय की स्थापना की जानी चाहिए ताकि सभी बोलीदाताओं को एक सूचित निवेश निर्णय लेने के लिए प्रासंगिक जानकारी तक पहुंच हो सके।
ओएएलपी बोली राउंड पांच के तहत 465 करोड़ रुपए के तत्काल जांच कार्य प्रतिबद्धता के साथ आठ तलछटी घाटियों में कुल 11 ब्लॉकों में 19,789.04 वर्ग किमी के कुल क्षेत्र को आवंटित किया गया। ओएनजीसी को 7 ब्लॉक दिए गए हैं जहां 4 ब्लॉक ऑयल इंडिया लिमिटेड  को दिए गए हैं।
एमजी/एएम/सीसीएच/एसके
(Visitor Counter : 157
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 167.87 करोड़ से अधिक टीके लगाए जा चुके हैं
बीते चौबीस घंटों में 55 लाख से अधिक टीके लगाए गए
स्वस्थ होने की वर्तमान दर 95.14 प्रतिशत
पिछले 24 घंटों में 1,72,433 नए मामले सामने आए
भारत में सक्रिय मरीजों की संख्या 15,33,921 है
साप्ताहिक सक्रिय मामलों की दर 12.98 प्रतिशत है
पिछले 24 घंटों में 55 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 167.87 करोड़  से अधिक हो गया। इस उपलब्धि को 1,83,99,537 टीकाकरण सत्रों के जरिये प्राप्त किया गया है।
इसे 1,85,37,996 सत्रों के माध्यम से हासिल किया गया है। आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
कुल वैक्सीन कवरेज
|
|
स्वास्थ्य कर्मी
|
|
पहली खुराक
|
|
1,03,96,612
|
|
दूसरी खुराक
|
|
98,86,305
|
|
प्रीकॉशन खुराक
|
|
35,09,973
|
|
अग्रिम पंक्ति के कर्मी
|
|
पहली खुराक
|
|
1,83,98,615
|
|
दूसरी खुराक
|
|
1,72,79,961
|
|
प्रीकॉशन खुराक
|
|
42,84,468
|
|
15-18 वर्ष आयु वर्ग
|
|
पहली खुराक
|
|
4,77,79,454
|
|
दूसरी खुराक
|
|
21,63,015
|
|
18-44 वर्ष आयु वर्ग
|
|
पहली खुराक
|
|
54,28,10,477
|
|
दूसरी खुराक
|
|
41,05,04,684
|
|
45-59 वर्ष आयु वर्ग
|
|
पहली खुराक
|
|
20,06,20,676
|
|
दूसरी खुराक
|
|
17,27,32,572
|
|
60 वर्ष से अधिक आयु वर्ग
|
|
पहली खुराक
|
|
12,51,18,558
|
|
दूसरी खुराक
|
|
10,76,27,091
|
|
प्रीकॉशन खुराक
|
|
56,80,676
|
|
प्रीकॉशन खुराक
|
|
1,34,75,117
|
|
कुल
|
|
1,67,87,93,137
पिछले 24 घंटों में 2,59,107 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,97,70,414 हो गई है।
नतीजतन, भारत में स्वस्थ होने की दर 95.14 प्रतिशत है।
पिछले 24 घंटे में 1,72,433 नए मरीज सामने आए हैं।
वर्तमान में 15,33,921 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 3.67 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 15,69,449 जांच की गई हैं। भारत ने अब तक कुल 73.41 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 12.98 प्रतिशत है, दैनिक रूप से पुष्टि वाले मामलों की दर 10.99 प्रतिशत है।
विज्ञान एवं प्रौद्योगिकी मंत्रालय
भारतीय अंतर्राष्ट्रीय विज्ञान फिल्मोत्सव का भारतीय अंतर्राष्ट्रीय विज्ञान महोत्सव-2020 में शुभारंभ
इस फिल्मोत्सव में अनेक प्रकार की फिल्में दिखाई जाएंगी
विज्ञान का संदेश देने के लिए फिल्म एक अच्छा माध्यम है : डॉ. हर्षवर्धन
आईआईएसएफ-2020
भारतीय अंतर्राष्ट्रीय विज्ञान फिल्मोत्सव , भारतीय अंतर्राष्ट्रीय विज्ञान महोत्सव  2020 का एक प्रमुख आकर्षण है। इस वर्ष आईएसएफएफआई को 60 देशों से 634 विज्ञान फिल्म प्रविष्टियां प्राप्त हुई हैं। यह उत्साही और युवा फिल्म निर्माताओं को विज्ञान फिल्म बनाने और विज्ञान को लोकप्रिय बनाने में योगदान देने के लिए एक बड़ा और महत्वपूर्ण मंच है।
आईएसएफएफआई के उद्घाटन सत्र को संबोधित करते हुए केन्द्रीय विज्ञान और प्रौद्योगिकी, पृथ्वी विज्ञानतथा स्वास्थ्य एवं परिवार कल्याण मंत्री डॉ. हर्षवर्धन ने कहा कि अनेक प्रकार की फिल्में प्राप्त हुई हैं, क्योंकि ये फिल्में विज्ञान, प्रौद्योगिकी, कोविड-19 से संबंधित जागरूकता और भारत के आत्मनिर्भर बनने के प्रयासों जैसे विषयों पर आधारित हैं। विज्ञान फिल्में विज्ञान का संदेश देने के लिए एक अच्छा माध्यम हैं।
डॉ. हर्षवर्धन आईआईएसएफ 2020 में भारतीय अंतर्राष्ट्रीय विज्ञान फिल्मोत्सव के उद्घाटन सत्र को संबोधित करते हुए
फिल्मनिर्माता और आईएसएफएफआई के जूरी अध्यक्ष श्री माइक पांडे ने कहा कि हर साल फिल्मोत्सव का आकार और पैमाना बढ़ रहा है। यह समारोह अब भावी विज्ञान फिल्म निर्माताओं को सुविधा प्रदान करने के लिए एक बड़ा महत्वपूर्ण मंच बन गया है। यहां बड़ी क्षमता उपलब्ध है और हम ऐसे निर्माताओं को पोषित करने के लिए अपना अनुभव साझा कर सकते हैं।
फिल्म निर्माता और आईएसएफएफआई जूरी के अध्यक्ष श्री माइक पांडे आईआईएसएफ 2020 में आयोजित आईएसएफएफआई को संबोधित करते हुए
ब्रिटेन के पब्लिक हेल्थ फिल्म सोसाइटी के अध्यक्ष डॉ. उई होआंग ने कहा कि विज्ञान का संदेश लोगों को एक साथ लाने की चुनौती का सामना करने के लिए तैयार है और फिल्म निर्माताओं ने इस मुद्दे से निपटना भी शुरू कर दिया है और यह उम्मीद है कि यह लक्ष्य जल्द ही हासिल हो जाएगा।
विज्ञान प्रसारके निदेशकडॉ. नकुल पाराशर ने कहा कि हमें फिल्मोत्सवआयोजित करने का अच्छा अनुभव है, क्योंकिहमने इससे पहले भी राष्ट्रीय विज्ञान फिल्मोत्सव के 10वें संस्करण का वर्चुअल रूप से आयोजन किया है। इस फिल्मोत्सव के लिए हम समान रूप से उत्साहित हैं। आईएसएफएफआई के समन्वयक श्री निमिष कपूर ने कहा कि विज्ञान को लोकप्रिय बनाने के लिए फिल्मों के माध्यम की क्षमता का पूरा उपयोग करने के लिए पूरे प्रयास किए जा रहे हैं। आईआईएसएफ के दौरान हम 200 से अधिक फिल्मों का ऑनलाइन प्रदर्शन करेंगे। पुरस्कार विजेता फिल्मों के नामों की 25 दिसंबर को घोषणा की जाएगी।
भारतीय अंतर्राष्ट्रीय विज्ञान फिल्मोत्सव का उद्देश्य नागरिकों में विज्ञान की लोकप्रियता को बढ़ावा देना तथा युवा विज्ञान फिल्म निर्माताओं और विज्ञान के प्रति उत्साही लोगों को आकर्षित करना है। यह समारोह छात्रों और फिल्म निर्माताओं को फिल्मों के माध्यम से विज्ञान के संचार की प्रक्रिया में शामिल होने का अवसर प्रदान करता है।
इस्पात मंत्रालय
एमओआईएल लिमिटेड ने अपनी स्थापना के बाद वित्त वर्ष 23 में दूसरा उच्चतम उत्पादन दर्ज किया
उच्चतम पूंजीगत व्यय और अन्वेषण
ईएमडी का रिकॉर्ड बिक्री कारोबार हासिल किया
एमओआईएल लिमिटेड ने वित्त वर्ष 2022-23 में 13.02 लाख टन मैंगनीज  अयस्क के उत्पादन के साथ पिछले वर्ष के रिकॉर्ड की तुलना में 6 प्रतिशत की वृद्धि दर्ज कर, अपनी स्थापना के बाद दूसरा सबसे अधिक उत्पादन दर्ज किया है। वित्त वर्ष '23 में 245 करोड़ रुपये का पूंजीगत व्यय भी हासिल किया, जो वित्त वर्ष 2021-22 की तुलना में 14 प्रतिशत अधिक है।
एमओआईएल लिमिटेड के सीएमडी श्री अजीत कुमार सक्सेना ने एमओआईएल को उसकी उपलब्धियों के लिए बधाई दी और विश्वास व्यक्त किया कि वह आने वाले वर्षों में इसके लिए रणनीति और कार्य योजना तैयार करने के साथ उत्पादन का उच्च स्तर प्राप्त करने के लिए तैयार है।
अन्वेषण पर अत्यधिक जोर देने के साथ, एमओआईएल ने वित्त वर्ष 23 में 41,762 मीटर की अब तक की सबसे अच्छी खोजपूर्ण कोर ड्रिलिंग की है, जो पिछले 5 वर्षों में प्राप्त औसत अन्वेषण का 2.7 गुना है। यह न केवल उसकी मौजूदा खदानों से उत्पादन बढ़ाने का आधार होगा बल्कि देश में नई मैंगनीज खदानें खोलने का भी आधार बनेगा।
इलेक्ट्रोलाइटिक मैंगनीज डाइऑक्साइड  का बिक्री कारोबार एक नए उच्च स्तर पर पहुंच गया, जो पिछले वर्ष की तुलना में 2 गुना से अधिक है। ईएमडी एक 100 प्रतिशत आयात प्रतिस्थापन उत्पाद है, जिसका उपयोग ज्यादातर फार्मास्यूटिकल्स और बैटरी के निर्माण के लिए किया जाता है।
एमओआईएल के बारे में: एमओआईएल लिमिटेड भारत सरकार के इस्पात मंत्रालय के प्रशासनिक नियंत्रण के तहत एक अनुसूची-ए, मिनिरत्न श्रेणी- I सीपीएसई है। एमओआईएल देश में मैंगनीज अयस्क का सबसे बड़ा उत्पादक है, जो घरेलू उत्पादन का ~ 45 प्रतिशत योगदान देता है। यह महाराष्ट्र और मध्य प्रदेश राज्य में ग्यारह खानों का संचालन करता है। कंपनी की 2030 तक अपने उत्पादन को दोगुना से अधिक करते हुए 3.00 मिलियन टन करने की महत्वाकांक्षी कल्पना है। एमओआईएल गुजरात, राजस्थान, छत्तीसगढ़ और ओडिशा राज्य में भी व्यापार के अवसर तलाश रही है।
इस्पात मंत्रालय
भारत सरकार इस्पात उत्पादन और खपत में वृद्धि के लिए कदम उठा रही है
राष्ट्रीय इस्पात नीति, 2017 में घरेलू प्रति व्यक्ति खपत को 160 किलोग्राम तक बढ़ाकर 2030 तक 300 मीट्रिक टन  की इस्पात उत्पादन क्षमता की परिकल्पना की गई है। वर्तमान में 2022-23 में देश की कच्चे इस्पात की क्षमता 161.30 मीट्रिक टन है और अभी तक के उत्पादन आंकडों के अनुसार चालू वर्ष यानी अप्रैल-जून 2023-24 और पिछले वर्ष की समान अवधि के दौरान कच्चे इस्पात का उत्पादन नीचे दिया गया है:-
भारत सरकार ने इस संबंध में इस्पात उत्पादन और खपत में वृद्धि को सुविधाजनक बनाने के लिए विभिन्न कदम उठाए हैं: -
- सरकारी खरीद के लिए भारत में निर्मित स्टील को बढ़ावा देने के लिए घरेलू स्तर पर निर्मित लौह और इस्पात उत्पाद  नीति का कार्यान्वयन।
- एक परियोजना विकास सेल  की स्थापना जो नए निवेश को सुविधाजनक बनाने के लिए परियोजनाओं की पहचान करती है, परियोजनाओं की पाइपलाइन का मूल्यांकन करती है और उनके कार्यान्वयन को तेजी से ट्रैक करने के लिए आवश्यक कदम उठाती है।
- देश के भीतर विशेष इस्पात के विनिर्माण को बढ़ावा देने के लिए ₹6,322 करोड़ के परिव्यय के साथ विशेष इस्पात के लिए उत्पादन-लिंक्ड प्रोत्साहन  योजना की अधिसूचना।
- हाल ही में दुबई में आयोजित विश्व एक्सपो जैसे कार्यक्रमों में भागीदारी, भारत में इस्पात क्षेत्र की विशेषज्ञता को उजागर करने और भारत के इस्पात क्षेत्र में निवेश के अवसरों के साथ-साथ व्यावसायिक संभावनाओं को प्रदर्शित करने के लिए जापान, कोरिया, रूस में घरेलू इस्पात उपयोगकर्ताओं के साथ मंत्रिस्तरीय प्रतिनिधिमंडल की बातचीत।
- स्टील के उपयोग, इस्पात की समग्र मांग और देश में इस्पात क्षेत्र में निवेश को बढ़ाने के लिए रेलवे, रक्षा, पेट्रोलियम और प्राकृतिक गैस, आवास, नागरिक उड्डयन, सड़क परिवहन और राजमार्ग, कृषि और ग्रामीण विकास क्षेत्रों सहित संभावित उपयोगकर्ताओं के साथ मेक इन इंडिया पहल और पीएम गति-शक्ति राष्ट्रीय मास्टर प्लान को आगे बढ़ाया जाएगा।
- भारत के इस्पात क्षेत्र की प्रतिस्पर्धात्मकता बढ़ाने के लिए इस्पात उत्पादों और कच्चे माल पर बुनियादी सीमा शुल्क में समायोजन के साथ-साथ कुछ इस्पात उत्पादों पर व्यापार उपचारात्मक उपायों का अंशांकन।
- इस्पात बनाने के लिए कच्चे माल की उपलब्धता की सुविधा के लिए अधिक अनुकूल शर्तों पर अन्य देशों के अलावा मंत्रालयों और राज्यों के साथ समन्वय।
केंद्रीय इस्पात राज्य मंत्री श्री. फग्गन सिंह कुलस्ते ने आज लोकसभा में एक प्रश्न के लिखित उत्तर में यह जानकारी दी।
आयुष
एनएमपीबी औषधीय पौधों की गुणवत्तापूर्ण पौधारोपण सामग्री के उत्पादन के लिए हिमालय जैव संपदा प्रौद्योगिकी संस्थान के साथ मिलकर काम करेगा
राष्ट्रीय औषधीय पादप बोर्ड  ने औषधीय पौधों की गुणवत्तापूर्ण पौध सामग्री के उत्पादन को प्रोत्साहन देने के लिए हिमाचल प्रदेश के पालमपुर क्षेत्र में स्थित हिमालय जैव संपदा प्रौद्योगिकी संस्थान के साथ हाथ मिलाया है।
आयुष मंत्रालय के तहत स्थापित एनएमपीबी औषधीय पौधों के व्यापार, निर्यात, संरक्षण और खेती के विकास के लिए नीतियों और कार्यक्रमों को समर्थन देने का का काम करता है।
दोनों संगठनों ने एनएमपीबी द्वारा चिह्नित औषधीय पौधों और जड़ी-बूटियों की गुणवत्तापूर्ण पौधारोपण सामग्री  के विकास को सुविधाजनक बनाने और दुर्लभ लुप्तप्राय  प्रजातियों और ऊंचाई वाले क्षेत्रों में होने वाले पौधों सहित विभिन्न कृषि जलवायु क्षेत्रों में उपयुक्त औषधीय पौधों के क्यूपीएम विकास, प्रोत्साहन, संरक्षण और खेती के लिए अपनी नर्सरियों की स्थापना में सहायता के लिए एक समझौता ज्ञापन पर हस्ताक्षर किए हैं।
सीएसआईआर-आईएचबीटी व्यापक गुणन और कृषि प्रौद्योगिकी विकास पर शोध भी कराएगा, वहीं एनएमपीबी अपनी कार्यान्वयन एजेंसियों, जैसे- राज्य औषधीय पादप बोर्ड, राज्य आयुष समितियां, राज्य बागवानी विभागों और देश भर में स्थित क्षेत्रीय-सह-सुविधा केंद्रों के माध्यम से क्यूपीएम विकास से संबंधित परियोजनाओं में सहयोग करेगा।
रक्षा मंत्रालय
रक्षामंत्री श्री राजनाथ सिंह ने अबुजा यात्रा के दौरान नाइजीरिया में प्रवासी भारतीयों से बातचीत की
मेक इन इंडिया, मेक फॉर द वर्ल्ड – पर सरकार का फोकस; प्रतिकूल परिस्थितियों में देश की रक्षा के लिए सशस्त्र बलों की सराहना की
रक्षामंत्री श्री राजनाथ सिंह ने 29 मई, 2023 को अबुजा में भारतीय उच्चायोग द्वारा आयोजित एक कार्यक्रम में नाइजीरिया में बसे प्रवासी भारतीयों के साथ बातचीत की। इस कार्यक्रम में न केवल अबुजा से, बल्कि नाइजीरिया के अन्य शहरों जैसे लागोस से भी भारतीय समुदाय ने भाग लिया।
रक्षामंत्री ने तेजी से बढ़ती अर्थव्यवस्था और सरकार द्वारा क्रियान्वित की जा रही प्रगतिशील योजनाओं के कारण वैश्विक मंच पर भारत की बढ़ती भूमिका के बारे में चर्चा की। रक्षामंत्री ने जब प्रवासी भारतीयों की बढ़ती साख के बारे में बात की, तब प्रवासी भारतीय प्रसन्नता से झूम उठे। उन्होंने नाइजीरिया में भारतीय समुदाय के सकारात्मक योगदान की सराहना की और विश्वास व्यक्त किया कि वे भारतीय ध्वज को इसी प्रकार शिखर पर लहराते रहेंगे।
श्री राजनाथ सिंह ने 'आत्मनिर्भरता' पर सरकार का विशेष ध्यान और 'मेक इन इंडिया, मेक फॉर द वर्ल्ड' के उद्देश्य को प्राप्त करने की दिशा में हाल के वर्षों में रक्षा निर्यात में हुई महत्वपूर्ण प्रगति पर बल दिया। उन्होंने प्रतिकूल परिस्थितियों में किसी भी खतरे या चुनौती का प्रभावी ढंग से मुकाबला करने के लिए सशस्त्र बलों की क्षमताओं की भी सराहना की।
बाद में, रक्षामंत्री ने भारतीय उच्चायुक्त द्वारा आयोजित रात्रिभोज में मुख्य न्यायाधीश और कार्यवाहक रक्षामंत्री सहित नाइजीरिया के गणमान्य व्यक्तियों के साथ बातचीत की।
श्री राजनाथ सिंह नाइजीरिया के राष्ट्रपति श्री बोला तिनुबू के शपथ ग्रहण समारोह में भाग लेने के लिए अबुजा में थे। नाइजीरिया में 50,000 से अधिक भारतीय रहते हैं। नाइजीरिया में सर्वाधिक रोजगार देने वाली कंपनियों में भारतीय स्वामित्व/संचालित कंपनियां शामिल हैं।
वाणिज्य एवं उद्योग मंत्रालय
भारत सुशासन के लिए कृत्रिम बौद्धिकता  का उपयोग करेगा – श्री सुरेश प्रभु
 का उपयोग करेगी और नागरिकों की गोपनियता और डाटा के स्वामित्व के लिए उचित विनियमन और सुधारात्मक कार्रवाई की जाएगी। भारत अमेरिका और चीन दोनों के मिलाकर डाटा से भी अधिक डाटा का वहन कर रहा है और दुनिया की छह शीर्ष कंपिनयां इस डाटा का मूल्य संवर्धन और मुद्रीकरण के साथ उपयोग कर रही हैं। श्री प्रभु ने कहा कि भारत डिजिटल डाटा की इस दुनिया का उपयोग करने के लिए अपनी कानून प्रणाली और नियामक ढांचे को मजबूत बना रहा है।
उन्होंने कहा कि कृत्रिम बौद्धिकता आज की प्रौद्योगिकी है और जिसे इसके बारे में महारत हासिल होगी, वही दुनिया पर राज करेगा। हर देश कृत्रिम बौद्धिकता रणनीति विकसित कर रहा है। भारत भी अच्छे उद्देश्य के लिए कृत्रिम बौद्धिकता के उपयोग के लिए रणनीति विकसित करने के बारे में कार्य कर रहा है।
श्री प्रभु आज नई दिल्ली में आयोजित ‘बेहतर भविष्य के लिए नीति एवं स्वायत्तशासी कृत्रिम बौद्धिकता प्रणाली पर अंतरराष्ट्रीय वार्ता’ के अवसर पर बोल रहे थे। इस दो दिवसीय वार्ता का आयोजन विज्ञान और प्रौद्योगिकी विभाग, सीएमएस, आईटीयूएपीटी और इन्फोकॉम थिंक टैंक द्वारा किया गया है। उद्घाटन सत्र को भारत सरकार के प्रधान वैज्ञानिक सलाहकार प्रो. के विजय राघवन और ट्राई के अध्यक्ष डॉ. एसएस शर्मा ने संबोधित किया। श्री राघवन ने अपने संबोधन में कहा कि भारत सरकार ने कृत्रिम बौद्धिकता के उपयोग के लिए एक राष्ट्रीय रणनीति तैयार करने की पहल की है और इसके बारे में समाज में जागरूकता पैदा करने के लिए एक पारदर्शी और सहभागी प्रक्रिया बनायी है।
ऐसा मानव इतिहास में पहली बार हो रहा है कि मशीनें डाटा और अनुभव के आधार पर निर्णय ले रही हैं और हमें यह सीखना होगा कि इस तरह के निर्णय लेने की प्रक्रिया से कैसे निपटें। सरकार को डाटा के उपयोग और एल्गोरिद्म  के लिखने के बारे में एक तंत्र स्थापित करना होगा। क्योंकि आज दुनिया में सृजित होने वाला सभी डाटा कुछ कंपनियों द्वारा भी नियंत्रित किया जा रहा है। इसलिए यह विषमताएं पैदा कर रहा है क्योंकि बहुत कम लोग इसका सृजन कर सकते हैं, इसकी समझ रखते हैं और इसका उपयोग कर सकते हैं। इसने बहुत शक्तिशाली अभिजात वर्ग को जन्म दिया है जो लाखों लोगों को नियंत्रित कर रहा है। सरकार को स्कूल स्तर से ही हर भारतीय की मौलिक शिक्षा में व्यापक प्रयास करने होंगे ताकि हर छात्र को गणित और प्रौद्योगिकी में पहुंच उपलब्ध करायी जा सके। आज की दुनिया में जो प्रौद्योगिकी तक पहुंच नहीं रखेंगे वे एक तरफ हो जायेंगे क्योंकि कृत्रिम बौद्धिकता नीति विभाजन पैदा कर रही है।
ट्राई के अध्यक्ष डॉ. आर.एस. शर्मा ने अपने संबोधन में कहा कि डाटा समृद्ध भारत जैसे देश को डाटा के स्वामित्व, नागरिकों द्वारा तैयार डाटा की गोपनीयता और डाटा सुवाह्यता के बारे में राष्ट्रीय नीति विकसित करनी चाहिए ताकि देश की सम्प्रभुता के साथ कोई समझौता न हो। 18 से 19 फरवरी तक आयोजित इस दो दिवसीय आयोजन में कृत्रिम बौद्धिकता और मशीन शिक्षा की नीतियों, कृत्रिम बौद्धिकता के अनुप्रयोगों, ब्लॉक चैंज प्रोद्योगिकी की प्रासांगिकता और श्रमबल पर स्वचालन के प्रभाव के बारे में अनेक अंतरराष्ट्रीय विशेषज्ञ और 5 आईआईटी, सीडीएसी और अन्य प्रख्यात संस्थानों के प्रोफेसर भी भाग ले रहे हैं।
रक्षा मंत्रालय
श्री राजनाथ सिंह ने रक्षा मंत्री का पदभार ग्रहण किया
श्री राजनाथ सिंह ने आज रक्षा मंत्री के पद का दायित्व ग्रहण किया। श्री राजनाथ सिंह के साउथ ब्लॉक स्थित रक्षा मंत्रालय पहुंचने पर रक्षा राज्य मंत्री श्रीपद येसो नाइक, तीनों सेनाओं के प्रमुखों, रक्षा सचिव श्री संजय मित्रा, डीआरडीओ के अध्यक्ष डॉ. जी. सतीश रेड्डी, सचिव  डॉ. अजय कुमार और ईएसडब्ल्यू में सचिव श्रीमती एस कुट्टी ने उनकी अगवानी की। श्री राजनाथ सिंह 27 मई 2014 से केन्द्रीय गृह मंत्री थे।
रक्षा मंत्री श्री राजनाथ सिंह को रक्षा मंत्रालय और उसके चारों विभागों यथा - रक्षा विभाग, रक्षा उत्पादन विभाग, भूतपूर्व सैनिक कल्याण विभाग और अनुसंधान तथा विकास संगठन विभाग के कामकाज की संक्षिप्त जानकारी दी गई।
रक्षा मंत्री श्री सिंह ने अधिकारियों को सभी प्रभागों के बारे में विस्तृत प्रस्तुतियाँ तैयार करने और वांछित परिणाम प्राप्त करने के लिए समयबद्ध लक्ष्य निर्धारित करने के निर्देश दिए।
परिचयः
श्री राजनाथ सिंह का जन्म 10 जुलाई 1951 को उत्तर प्रदेश के चंदौली जिले में हुआ। उन्होंने उत्तर प्रदेश के गोरखपुर विश्वविद्यालय से भौतिकी में स्नातकोत्तर शिक्षा प्राप्त की। वह पेशे से शिक्षक थे।
वह 1977 - 1980 और 2001 - 2003 में उत्तर प्रदेश विधानसभा के सदस्य रहे। वह 1991-1992 में उत्तर प्रदेश सरकार में शिक्षा मंत्री थे। उन्होंने 1999 - 2000 में केंद्रीय भूतल परिवहन मंत्री के रूप में सेवाएं दीं। उसके बाद 2000 - 2002 में वह उत्तर प्रदेश के मुख्यमंत्री चुने गए। 2003 में उन्होंने केंद्रीय कृषि मंत्री के रूप में कार्य किया। वे 1994-1999 और 2003-2008 में राज्यसभा के लिए चुने गए। 2009 में वह 15वीं लोकसभा के सदस्य चुने गए। 07 अक्टूबर 2009 को उन्होंने आचरण समिति के सदस्य के रूप में भी सेवाएं दीं। 27 मई 2014 को प्रधानमंत्री श्री नरेंद्र मोदी के नेतृत्व वाली सरकार में श्री राजनाथ सिंह को गृह मंत्री के रूप में केन्द्रीय मंत्रिमंडल में शामिल किया गया।
उनकी पत्नी का नाम श्रीमती सावित्री सिंह है और उनके दो पुत्र हैं।
अणु ऊर्जा विभाग
केंद्रीय मंत्री डॉ. जितेंद्र सिंह ने कहा, देश में कुल बिजली उत्पादन में परमाणु ऊर्जा का हिस्सा 2014 से लगभग 3 से 3.5 प्रतिशत तक रहा :
बिजली का वाणिज्यिक उत्पादन वर्ष 2014 में 34162 मिलियन यूनिट से बढ़कर वर्ष 2021 में 43918 मिलियन यूनिट हो गया है
केंद्रीय विज्ञान और प्रौद्योगिकी एवं पृथ्वी विज्ञान राज्यमंत्री  और प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा और अंतरिक्ष राज्यमंत्री डॉ. जितेंद्र सिंह ने आज बताया कि देश में कुल बिजली उत्पादन में परमाणु ऊर्जा का हिस्सा 2014 से लगभग 3 से 3.5 प्रतिशत बना हुआ है।
लोकसभा में एक प्रश्न के लिखित उत्तर में डॉ. जितेंद्र सिंह ने बताया कि वास्तविक वाणिज्यिक उत्पादन वर्ष 2014 में 34162 मिलियन यूनिट से बढ़कर वर्ष 2021 में 43918 मिलियन यूनिट हो गया है।
डॉ. जितेन्द्र सिंह ने बताया कि कुल बिजली उत्पादन में परमाणु ऊर्जा का हिस्सा परमाणु ऊर्जा इकाइयों और सभी बिजली उत्पादन प्रौद्योगिकियों द्वारा उत्पादन पर निर्भर करता है। कुल बिजली उत्पादन में परमाणु ऊर्जा का हिस्सा देश में अधिक परमाणु ऊर्जा क्षमता को शामिल करके बढ़ाने की योजना है।
डॉ. जितेंद्र सिंह ने कहा कि देश को स्थायी रूप से दीर्घकालिक ऊर्जा सुरक्षा प्रदान करने के लिए भारत ने एक स्वदेशी तीन चरणों वाला परमाणु ऊर्जा कार्यक्रम को जारी रखा है। इसके अलावा, विदेशी सहयोग पर आधारित लाइट वाटर रिएक्टर भी अतिरिक्त रूप में स्थापित किए जा रहे हैं। देश को स्वच्छ बिजली उपलब्ध कराने के लिए परमाणु ऊर्जा का विस्तार कार्यक्रम चलाया जा रहा है।
एमजी/एएम/पीकेजे/वाईबी
(Visitor Counter : 421
प्रधानमंत्री कार्यालय
प्रधानमंत्री ने राजस्थान के दौसा में 'प्रधानमंत्री मातृ वंदना योजना' को 'गोद भराई' समारोह के रूप में मनाने की नई पहल की सराहना की
प्रधानमंत्री श्री नरेन्द्र मोदी ने राजस्थान के दौसा में 'प्रधानमंत्री मातृ वंदना योजना' को 'गोद भराई' समारोह के रूप में मनाने की नई पहल की सराहना की है।
दौसा, राजस्थान से संसद सदस्य श्रीमती जसकौर मीणा ने एक ट्वीट थ्रेड में बताया कि राजस्थान के दौसा में लोग प्रधानमंत्री मातृ वंदना योजना को 'गोद भराई' समारोह के रूप में मनाते हैं, जहां सभी गर्भवती महिलाएं एक साथ आती हैं और उन्हें अपने बच्चों के स्वास्थ्य के लिए 'पोषण किट' दी जाती है।
उन्होंने यह भी बताया कि अकेले राजस्थान में 2022-23 के दौरान इस योजना से लगभग 3.5 लाख महिलाएं लाभान्वित हुई हैं।
दौसा से संसद सदस्य के ट्वीट थ्रेड का जवाब देते हुए प्रधानमंत्री ने ट्वीट किया;
“दौसा की यह अनूठी पहल प्रधानमंत्री मातृ वंदना योजना को नई ऊर्जा देने वाली है। इससे माताओं के साथ-साथ शिशुओं की स्वास्थ्य सुरक्षा भी सुनिश्चित हो रही है।”
रक्षा मंत्रालय
सेनाध्यक्ष जनरल मनोज मुकुंद नरवणे ने डिफेंस सर्विसेज़ स्टाफ कॉलेज, वेलिंगटन का दौरा किया
सेना प्रमुख जनरल मनोज मुकुंद नरवणे ने दिनांक 05 से 06 अप्रैल 2021 तक डीएसएससी, वेलिंगटन  का दौरा किया । सेना प्रमुख ने रक्षा डिफेंस सर्विसेज स्टाफ कॉलेज , वेलिंगटन में 76 वें स्टाफ कोर्स में भाग लेने वाले संकाय और अधिकारियों को "पश्चिमी और उत्तरी सीमाओं पर हुई घटनाएं एवं भारतीय सेना के भविष्य के रोडमैप पर उनका प्रभाव" विषय पर एक व्याख्यान दिया । उन्होंने जोर देकर कहा कि राष्ट्र अपनी सीमाओं पर नए सिरे से चुनौतियों का सामना कर रहा है और छात्रों को सभी घटनाक्रमों से अवगत रहने की जरूरत का आह्वान किया ।
डीएसएससी के कमांडेंट लेफ्टिनेंट जनरल एमजेएस कहलों ने सेना के तीनों अंगों के बीच संयुक्तता पर व्यावसायिक सैन्य प्रशिक्षण के विशिष्ट संदर्भ के साथ चल रही प्रशिक्षण गतिविधियों और नई पहलों के समावेश पर सेना प्रमुख को अपडेट दिया । सेना प्रमुख को पेशेवर सैन्य शिक्षा के लिए उत्कृष्टता केंद्र के रूप में डीएसएससी की भूमिका को बढ़ाने की दिशा में एक कदम के तौर पर प्रशिक्षण पाठ्यक्रम और ढांचागत विकास में किए जा रहे बदलावों के बारे में भी जानकारी दी गई । उन्होंने कोविड-19 महामारी की बाधाओं के बावजूद प्रशिक्षण की बहुत बेहतर स्थिति बनाए रखने के लिए कॉलेज की सराहना की ।